Nos Guido, abbas Beate-Marie Castell. et R., decanus Molism., notum facimus universis presentes litteras inspecturis, quod Sibilla, Agnes, Elisabeth et Aalis, filie defuncti Manasse, militis de Seneveio, in presentia nostra emancipate, laude et assensu Agnetis, matris sue, vendiderunt iratribus milicie Templi quicquid habebant vel habere debebant in finagio quod est infra viam Tornodori et viam que ducit a Genneio usque ad Nicetum; videlicet: in pratis, aquis, nemoribus, redditibus, universisque rebus aliis, quod finagium adjacens est domus Templi quod dicitur Vevra, pro sexaginta libris, de qua pecunia jam eis est satisfactum. Hanc, autem, venditionem laudaverunt Ondeas et Lora, sorores dictarum Sibille, Agnetis, Elisabeth et Aalis et earum mariti, scilicet, Milo de Cherreveto, miles, Valterius, domicellus; et si quid juris in dicto finagio habebant vel habiture erant illud omnino quittaverunt. Actum, anno Gracie Mº CCº XXXº septimo, mense septembri.